
DR 30.11.2009 1 

 
MALAYSIA 

 
DEWAN RAKYAT 

 
Isnin, 30 November 2009 

 
Mesyuarat dimulakan pada pukul 10.00 pagi 

 
DOA 

 
[Timbalan Yang di-Pertua (Datuk Dr. Haji Wan Junaidi Tuanku Jaafar) 

 mempengerusikan Mesyuarat] 
 

 
JAWAPAN-JAWAPAN LISAN BAGI PERTANYAAN-PERTANYAAN 

 
1. Datuk Bung Moktar bin Radin [Kinabatangan] minta Menteri Pengangkutan 
menyatakan, cadangan-cadangan penambahan jadual penerbangan di kalangan syarikat 
penerbangan AirAsia, MAS dan MASwings khususnya bagi kawasan Kota Kinabalu – 
Sandakan, Sabah. 

 Timbalan Menteri Pengangkutan I [Datuk Abdul Rahim bin Bakri]: Bismillaahir 
Rahmaanir Rahiim. Assalamualaikum warrahmatullaahi wabarakaatuh. Tuan Yang di-
Pertua, Terima kasih kepada Yang Berhormat Kinabatangan di atas keprihatinan Yang 
Berhormat terhadap isu dan kepentingan rakyat.  

Untuk makluman Yang Berhormat, setakat ini Malaysia Airlines dan AirAsia 
mengadakan penerbangan 28 kali seminggu iaitu MAS sebanyak 14 kali seminggu dan 
AirAsia juga 14 kali seminggu atau purata 4 penerbangan sehari. Bagaimanapun, sekiranya 
terdapat petunjuk bahawa terdapat peningkatan dari segi jumlah pasaran penumpang, 
syarikat MAS dan AirAsia sentiasa bersedia untuk memberikan pertimbangan. Setakat ini 
untuk 3 bulan iaitu bulan Ogos hingga Oktober 2009, average load factor MAS adalah 63 
peratus dan AirAsia adalah 59 peratus.  

Dimaklumkan juga setelah proses rasionalisasi perkhidmatan domestik dan selaku 
syarikat penerbangan komersial, keputusan mereka adalah tertakluk kepada petunjuk 
pasaran atau actual market demand. Bagaimanapun, sebagai alternatif, laluan 
penerbangan ini juga menyediakan perkhidmatan Rural Air Services atau RAS yang 
menggunakan pesawat turboprop jenis ATR dan Fokker 50 yang dikendalikan oleh 
MASwings dengan kekerapan penerbangan sebanyak 28 kali seminggu atau purata 4 kali 
penerbangan sehari bagi kemudahan penduduk di Sandakan dan kawasan sekitarnya. Ini 
menjadikan terdapat jumlah penerbangan keseluruhan 56 kali seminggu atau 8 kali sehari 
bagi laluan KK-Sandakan-KK termasuk tambahan yang telah dibuat pada 1 Julai 2009 yang 
lalu. Terima kasih. 

Datuk Bung Moktar bin Radin [Kinabatangan]: Terima kasih Tuan Yang di-
Pertua dan Yang Berhormat Timbalan Menteri. Saya tidak ada keraguan di atas komitmen 
dua syarikat penerbangan MAS dan AirAsia.  

Apa yang menjadi persoalan iaitu kerajaan memberi kebenaran kepada kedua-dua 
syarikat penerbangan ini untuk beroperasi dan bersaing secara terbuka, tetapi ini tidak 
bermakna mereka juga boleh bersaing dalam bentuk jadual mengikut selera mereka. 
Mereka kena melihat keperluan pengguna. Keperluan pelanggan itu harus diberi 
keutamaan.   

Contohnya, penerbangan MAS dan AirAsia – Kota Kinabalu-Sandakan. Apabila 
MAS mengenakan waktu jadualnya 7.30 pagi, AirAsia pula jam 7 pagi. MAS mengenakan 
jadualnya jam 12.55 tengah hari, AirAsia pula jam 1 petang. Di antara pagi dengan tengah 
hari itu tidak ada penerbangan dan petang pun demikian. Di antara pukul 10 pagi hingga ke 
pukul 1 tidak ada penerbangan. Jam 1 petang hingga jam 5 petang, di antara waktu itu tidak 
ada penerbangan.  



MALAYSIA. DEWAN RAKYAT. Isnin, 30 November 2009. Mesyuarat dimulakan pada pukul 10.00 pagi. DOA. [Timbalan Yang di-Pertua (Datuk Dr. Haji Wan Junaidi Tuanku Jaafar) mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. 1. Datuk Bung Moktar bin Radin [Kinabatangan] minta Menteri Pengangkutan menyatakan, cadangan-cadangan penambahan jadual penerbangan di kalangan syarikat penerbangan AirAsia, MAS dan MASwings khususnya bagi kawasan Kota Kinabalu- Sandakan, Sabah. Timbalan Menteri Pengangkutan I [Datuk Abdul Rahim bin Bakri]: Bismillaahir Rahmaanir Rahiim. Assalamualaikum warrahmatullaahi wabarakaatuh. Tuan Yang di- Pertua, Terima kasih kepada Yang Berhormat Kinabatangan di atas keprihatinan Yang Berhormat terhadap isu dan kepentingan rakyat. Untuk makluman Yang Berhormat, setakat ini Malaysia Airlines dan AirAsia mengadakan penerbangan 28 kali seminggu iaitu MAS sebanyak 14 kali seminggu dan AirAsia juga 14 kali seminggu atau purata 4 penerbangan sehari. Bagaimanapun, sekiranya terdapat petunjuk bahawa terdapat peningkatan dari segi jumlah pasaran penumpang, syarikat MAS dan AirAsia sentiasa bersedia untuk memberikan pertimbangan. Setakat ini untuk 3 bulan iaitu bulan Ogos hingga Oktober 2009, average load factor MAS adalah 63 peratus dan AirAsia adalah 59 peratus. Dimaklumkan juga setelah proses rasionalisasi perkhidmatan domestik dan selaku syarikat penerbangan komersial, keputusan mereka adalah tertakluk kepada petunjuk pasaran atau actual market demand. Bagaimanapun, sebagai alternatif, laluan penerbangan ini juga menyediakan perkhidmatan Rural Air Services atau RAS yang menggunakan pesawat turboprop jenis ATR dan Fokker 50 yang dikendalikan oleh MASwings dengan kekerapan penerbangan sebanyak 28 kali seminggu atau purata 4 kali penerbangan sehari bagi kemudahan penduduk di Sandakan dan kawasan sekitarnya. Ini menjadikan terdapat jumlah penerbangan keseluruhan 56 kali seminggu atau 8 kali sehari bagi laluan KK-Sandakan-KK termasuk tambahan yang telah dibuat pada 1 Julai 2009 yang lalu. Terima kasih. Datuk Bung Moktar bin Radin [Kinabatangan]: Terima kasih Tuan Yang di- Pertua dan Yang Berhormat Timbalan Menteri. Saya tidak ada keraguan di atas komitmen dua syarikat penerbangan MAS dan AirAsia. Apa yang menjadi persoalan iaitu kerajaan memberi kebenaran kepada kedua-dua syarikat penerbangan ini untuk beroperasi dan bersaing secara terbuka, tetapi ini tidak bermakna mereka juga boleh bersaing dalam bentuk jadual mengikut selera mereka. Mereka kena melihat keperluan pengguna. Keperluan pelanggan itu harus diberi keutamaan. Contohnya, penerbangan MAS dan AirAsia- Kota Kinabalu-Sandakan. Apabila MAS mengenakan waktu jadualnya 7.30 pagi, AirAsia pula jam 7 pagi. MAS mengenakan jadualnya jam 12.55 tengah hari, AirAsia pula jam 1 petang. Di antara pagi dengan tengah hari itu tidak ada penerbangan dan petang pun demikian. Di antara pukul 10 pagi hingga ke pukul 1 tidak ada penerbangan. Jam 1 petang hingga jam 5 petang, di antara waktu itu tidak ada penerbangan.